คุณคะ หนูมีก้อนเนื้อบริเวณแขน ขนาดประมาณเท่าเหรียญ 10 กดไม่เจ็บ เป็นมาประมาณ 1 ปีได้แล้ว ไม่ทราบว่าเกิดจากอะไร แล้วอันตรายไหมคะ
สวัสดีค่ะ ก้อนเนื้อที่อยู่บริเวณแขน กดไม่เจ็บ เป็นมา 1 ปีแล้ว อาจเป็น1. ก้อนซีสต์ไขมันใต้ผิวหนัง (epidermal inclusion cyst หรือ sebaceous cyst) จะคลำได้เป็นก้อนค่อนข้างนิ่ม ไม่เจ็บ ไม่ปวด2. ก้อนเนื้องอกของผิวหนังชนิดต่างๆ เช่น ก้อนเนื้องอก syringoma, sebaceous adenoma, eccrine poroma, keratinous cyst เป็นต้น3. เป็นก้อนเนื้องอกของเนื้อเยื่อใต้ผิวหนัง เช่น ก้อนเนื้องอกไขมัน ก้อนเนื้องอกหลอดเลือด เป็นต้นสำหรับก้อนมะเร็งของผิวหนังและเนื้อเยื่อใต้ผิวหนัง ก็สามารถพบได้ แต่ค่อนข้างน้อย และมักจะโตเร็ว ซึ่งหากเป็นมา 1 ปี ก็จะต้องขนาดขนาดใหญ่มากขึ้นแล้ว ดังนั้นจึงไม่น่าใช่แนะนำให้ไปพบแพทย์เพื่อทำการตรวจว่าเกิดจากโรคใด ซึ่งแพทย์อาจต้องการตัดชิ้นเนื้อบางส่วนไปตรวจก่อน หรืออาจตัดเอาก้อนทั้งหมดออกเลยก็ได้